open-index/open-wikipedia-markdown huggingface dataset:
Γιάννης Ιωάννου (σκιτσογράφος)

Ο **Γιάννης Ιωάννου** (1944 Θεσσαλονίκη - 2019 Αθήνα) ήταν Έλληνας σκιτσογράφος. Αποφοίτησε από το Αρχιτεκτονικό Τμήμα του Αριστοτέλειου Πανεπιστημίου το 1968. Πήρε το δίπλωμά του στην πολεοδομία στο Παρίσι και εργάστηκε σε αρχιτεκτονικό γραφείο μέχρι το 1975. Κατά τη διάρκεια της παραμονής του στη Γαλλία εισήλθε στον κόσμο της κοινωνικής σάτιρας και της γελοιογραφίας. Επιστρέφοντας στην Ελλάδα εργάστηκε σε διάφορες εφημερίδες και περιοδικά και συμμετείχε σε πολλές εκθέσεις, τόσο εγχώριες όσο και στο εξωτερικό στην Ιταλία και τις Βρυξέλλες. Κυκλοφόρησε σειρά άλμπουμ πολιτικών κινούμενων σχεδίων και ταινιών κόμικς, όπως το *Ο τρίτος δρόμος*, *Ο Ευρωπαίος*, *Το θαύμα* κ.ά..

## Εργογραφία
### Προσωπικά έργα
* (1981) *Η άλλη επταετία*
* (1982) *Ο τρίτος δρόμος*
* (1983) *Ο τρίτος δρόμος '83*
* (1983) *Ο Ευρωπαίος*
* (1984) *Ο τρίτος δρόμος… δεξιά*
* (1984) *Το γνήσιο 1984*
* (1985) *Το θαύμα*
* (1985) *Ποιος τρίτος δρόμος;*
* (1985) *Το μεγάλο αφεντικό*
* (1985) *Ο τρύπιος δρόμος*
* (1987) *Ο τρίτος δρόμος - Αυστηρώς ακατάλληλον*
* (1987) *Κάλπη Co*
* (1988) *Ο τρίτος μελόδρομος*
* (1988) *Ανταυτού*
* (1989) *Ο τρίτος δρόμος ήταν και πέρασε*
* (1989) *Τέλος εποχής*
* (1990) *Νέες ιδέες*
* (1991) *Δε χάθηκαν όλα*
* (1992) *Το μαύρο πρόβατο*
* (1993) *Τραγωδία στο μαντρί*
* (1994) *Η δεύτερη ευκαιρία*
* (2007) *Δημόσιες σχέσεις*, Εκδοτικός Οίκος Α. Α. Λιβάνη [κείμενα, εικονογράφηση] ISBN 978-960-14-1692-2
* (2008) *45 εβδομάδες*, Εκδοτικός Οίκος Α. Α. Λιβάνη [κείμενα, εικονογράφηση]  ISBN 978-960-14-1698-4
 
### Συλλογικά έργα
*(1984)	*Le Magne*, Γιαννίκος Β. - Καλδής Β. ISBN 960-277-022-8
*(1984)	*The Mani Peninsula*, Γιαννίκος Β. - Καλδής Β. ISBN 960-277-021-Χ
*(1986)	*Mani*, Γιαννίκος Β. - Καλδής Β.
*(1986)	*Μάνη*, Γιαννίκος Β. - Καλδής Β. [κείμενα, φωτογράφιση] ISBN 960-277-020-1
 
### Άλλοι τίτλοι
*(2005)	*Έκθεση πολιτικής γελοιογραφίας*, Ίδρυμα της Βουλής των Ελλήνων [εικονογράφηση] ISBN 960-88397-9-3 
*(2006)	Συλλογικό έργο, *Η τέχνη στην πρώτη σελίδα*, Athens Voice [έργα] ISBN 960-88204-6-4
*(2011)	*Γελοιογράφων μνημόνιο*, Άγκυρα [εικονογράφηση] ISBN 978-960-422-375-6
*(2012)	*Ρουμελιώτης, Ανδρέας, Μπορώ και χωρίς ευρώ*, Ιανός [εικονογράφηση] ISBN 978-960-6882-66-1

## Παραπομπές σημειώσεις


Κατηγορία:Έλληνες σκιτσογράφοι
Ακαδημία Επιστημών και Τεχνών του Κοσσυφοπεδίου

Η **Ακαδημία Επιστημών και Τεχνών του Κοσσυφοπεδίου** (, ) είναι η εθνική ακαδημία του Κοσσυφοπεδίου και βρίσκεται στην Πρίστινα.

## Ιστορία
Η Ακαδημία Επιστημών και Τεχνών ιδρύθηκε την 20 Δεκεμβρίου του 1975 με απόφαση του Κοινοβούλιο του Κοσόβου. Πρώτος πρόεδρός της ήταν ο Εσάντ Μεκούλι, που θεωρείται ο πατέρας της σύγχρονης αλβανικής ποίησης στη Γιουγκοσλαβία. 

## Οργάνωση
μικρογραφία|Η παλιά έδρα της Ακαδημίας|εναλλ.=|αριστερά
Η ακαδημία είναι οργανωμένη σε τέσσερα τμήματα: γλωσσολογίας και φιλολογίας, κοινωνικών επιστημών, φυσικών επιστημών και τεχνών.

Η ακαδημία στελεχώνεται από 24 τακτικά μέλη και 11 συνεργάτες. Επί του παρόντος πρόεδρος της ακαδημίας είναι ο Χίβζι Ισλάμι, και αντιπρόεδρος διατελεί ο Παγιάζιτ Νούσι. Ο Ισούφ Κράσνικι είναι ο γενικός γραμματέας της ακαδημίας. Στους επικεφαλής των τμημάτων περιλαμβάνονται οι Εκρέμ Μπασα, Γιουσούφ Μπαϊρακτάρι, Φεϊζούλα Κράσνικι και Λουάν Μούλικι. Ως επίτιμα μέλη έχουν αναγνωριστεί προσωπικότητες όπως ο βραβευμένος με βραβείο Νόμπελ Αλβανοαμερικανός Φερίντ Μουράντ και η Μητέρα Τερέζα.

## Αναφορές


Κατηγορία:Ακαδημίες επιστημών
Κατηγορία:Κοσσυφοπέδιο
Κατηγορία:Πρίστινα
Ράντουσα (Σαράι)

Το **Ράντουσα** (, ) είναι χωριό στον Δήμο Σαράι, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 1.892 κατοίκους. 

Οι εθνοτικές ομάδες του χωριού περιλαμβάνουν:

* Αλβανοί 1884
* Σλαβομακεδόνες 2
* Βόσνιοι Μουσουλμάνοι 2
* άλλοι 4

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Ανίγριδες

Οι **Ανίγριδες** ήταν στην ελληνική μυθολογία οι νύμφες - δηλαδή, οι ποταμίδες - του Άνιγρου ποταμού στην Ηλεία. Στην ακτή της Ηλείας, όχι μακριά από την εκβολή  του ποταμού, υπήρχε ένα ιερό σπήλαιο κοντά στο σύγχρονο Σαμικό, το οποίο επισκέπτονταν άτομα που έπασχαν από δερματικές παθήσεις. Υποτίθεται ότι θεραπεύονταν εδώ από προσευχές και θυσίες στις νύμφες και με το μπάνιο τους στον ποταμό.   Η παλαιότερη γνωστή βεβαίωση της λατρείας αυτών των νυμφών, προέρχεται από την ποιήτρια Μοιρώ τον 3ο αιώνα π.Χ.. 

Ο Άνιγρος (ποταμός) ήταν ένα μικρό ρέμα στη νότια Ηλεία που έτρεχε από το όρος Λαπίθας και από τα βουνά στη Μίνθη στο Ιόνιο Πέλαγος. Τα νερά χαρακτηρίζονται από το καθαρό θείο. Ο ποταμός και το σπήλαιο είναι πλέον μέρος των ιαματικών πηγών του Καϊάφα. 

## Παραπομπές


Κατηγορία:Νύμφες
Κατηγορία:Ποταμίδες
Σαμικό Ηλείας

Το **Σαμικό** (Πριν από το 1923: *Αλή Τσελεπή*) είναι χωριό του Δήμου Ανδρίτσαινας-Κρεστένων στην Ηλεία. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Σκιλλούντος. Το 2011 ο πληθυσμός του ήταν 389 άτομα. Βρίσκεται σε λόφο κοντά στο Ιόνιο Πέλαγος, 2 χιλιόμετρα νοτιοανατολικά του Καλλίκωμου, 2 χιλιόμετρα νοτιοανατολικά των Ράχων, 3 χιλιόμετρα βόρεια του Κάτω Σαμικού και 4 χιλιόμετρα νοτιοδυτικά των Κρεστένων. 

## Πληθυσμός

## Ιστορία
Το Σαμικό πήρε το όνομά του από την αρχαία Ηλειακή πόλη Σαμικό (), η οποία ήταν επίσης γνωστή ως *Σάμος* και *Σαμία*. Πιθανότατα ήταν ταυτόσημη με την Ομηρική *[[Αρωματικοί υδρογονάνθρακες|Αρένια]]*. Το Σαμικό βρίσκεται στο αρχαίο κράτος της Τριφυλίας, κοντά στον Άνιγρο ποταμό. Κοντά στην πόλη και τον ποταμό βρισκόταν το σπήλαιο των νυμφών Ανίγριδων. Το νερό εδώ υποτίθεται ότι θεραπεύει δερματικές παθήσεις.  Τα ερείπια του αρχαίου Σαμικού βρέθηκαν σε ένα λόφο 1 χλμ. νότια του Κάτω Σαμικού. 

## Παραπομπές

## Εξωτερικοί σύνδεσμοι

* Σαμίκο στις ταξιδιωτικές σελίδες GTP 

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Κατηγορία:Πόλεις της αρχαίας Ηλείας
Άντονι Χίκι

Ο **Άντονι Χίκι** (*[[αγγλικά]]:Anthony Hickey,* 22 Νοεμβρίου 1992) είναι Αμερικανός καλαθοσφαιριστής, ο οποίος αγωνίζεται ως πόιντ γκαρντ για τη Λάρισα. 

## Επαγγελματική σταδιοδρομία
Τον Αύγουστο του 2015, εντάχθηκε στην πολωνική Άρκα Γκντίνια. Με το σύλλογο, είχε κατά μέσο όρο 14 πόντους, 3,4 ριμπάουντ και 2,8 ασίστ ανά αγώνα. 

Την 1η Αυγούστου 2016, έγινε μέλος της ΑΕΚ Λάρνακας στη Α΄ κατηγορία Κύπρου. Μετά από μόλις δύο αγώνες, αποχώρησε από το σύλλογο και εντάχθηκε στον Απόλλωνα Πάτρας του Πρωταθλήματος Ελλάδας, αντικαθιστώντας τον Κρις Τζόουνς. 

Στις 2 Νοεμβρίου 2017, εντάχθηκε στην κυπριακή Ένωσις Νέων Παραλιμνίου. 

Στις 21 Απριλίου 2018, εντάχθηκε στο Ρέθυμνο. Στις 12 Αυγούστου 2018, υπέγραψε με την Σπούινια Στάργκαρντ στο Πρωτάθλημα Πολωνίας. Επέστρεψε στο Ρέθυμνο κατά τη διάρκεια της σεζόν. Στις 4 Απριλίου 2019, ο Χίκι κατέγραψε το πρώτο τριπλ νταμπλ στο Πρωτάθλημα Ελλάδας ύστερα από 18 σεζόν. Είχε 14 πόντους, 10 ριμπάουντ και 16 ασίστ και έγινε ο πρώτος παίκτης μετά τον Τόρεϊ Μπραγκς που κατέγραψε τριπλ νταμπλ. 

Το Νοέμβριο του 2019, ύστερα από ένα σύντομο πέρασμα από τη Σκάιλαϊνερς Φρανκφούρτης, υπέγραψε συμβόλαιο με τη Λάρισα. 

## Παραπομπές


Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Ασέκο Γκντίνια
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές ΑΕΚ Λάρνακας
Κατηγορία:Καλαθοσφαιριστές κυπριακών συλλόγων
Κατηγορία:Ξένοι καλαθοσφαιριστές στην Κύπρο
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Ένωσις Νέων Παραλιμνίου
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Σπούινια Στάργκαρντ
Κατηγορία:Καλαθοσφαιριστές Σκαϊλάινερς Φρανκφούρτης
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Ερμή Αγιάς
Σαβίτρι Ντέβι

H **Σαβίτρι Ντέβι** (Λυόν, 30 Σεπτεμβρίου 1905  - Sible-Hedingham, στο Έσσεξ της Αγγλίας, 22 Οκτωβρίου 1982) ήταν Γαλλίδα -με ελληνοϊταλικές ρίζες- επιφανής στοχάστρια και φιλόσοφος του εθνικοσοσιαλισμού, καθώς και ακτιβίστρια και σημαντική μορφή του μεταπολεμικού νεοναζισμού. Το πραγματικό της όνομα ήταν **Μαξιμιανή Πορτά** ή **Πόρτας** (· εναλλακτική γραφή: *Maximine Portaz*)

H Σαβίτρι Ντέβι θαύμαζε απεριόριστα τον Αδόλφο Χίτλερ και υπήρξε σε όλη της τη ζωή αφοσιωμένη σε αυτόν και στην υπεράσπιση των ιδεών και των πράξεών του· η ίδια αυτοπροσδιοριζόταν ως *χιτλερική*. Η σκέψη της ξεκίνησε στη δεκαετία του 1920 από τον παγανισμό και τον Άριο φυλετισμό. Υπήρξε υποστηρίκτρια της ανεξαρτησίας της Ινδίας και οι ιδέες της, στην πορεία, εξελίχτηκαν σε μια ανάμιξη ινδουιστικών δοξασιών με το ναζισμό. Θεωρούσε, μεταξύ άλλων, ότι ο Χίτλερ ήταν απεσταλμένος από την Πρόνοια, ως ένα είδος άβαταρ, ενσάρκωση του θεού Βισνού, με προορισμό να σώσει, μέσα από τη θυσία του, τον κόσμο από το κακό, δηλαδή τους Εβραίους, βάζοντας τέλος στην εποχή του Κάλι Γιούγκα. Υπήρξε, επίσης, υποστηρίκτρια των δικαιωμάτων των ζώων και πρωτοπόρος της Βαθιάς οικολογίας, κυρίως μέσω του βιβλίου της *Impeachment of Man* (1959). Η Σαβίτρι Ντέβι αποκλήθηκε *Ιέρεια του Αδόφλου Χίτλερ* και *Αρχιέρεια του «εσωτερικού χιτλερισμού»*

## Παραπομπές


## Εξωτερικοί σύνδεσμοι
* 

Κατηγορία:Ακτιβιστές
Κατηγορία:Φιλόσοφοι (γυναίκες)
Κατηγορία:Νεοναζισμός
Κατηγορία:Γάλλοι αυτοβιογράφοι
Κατηγορία:Έλληνες ιταλικής καταγωγής
Κατηγορία:Έλληνες γαλλικής καταγωγής
Μονή Αγίου Εφραίμ Νέας Μάκρης

Η **Μονή Αγίου Εφραίμ Νέας Μάκρης** ή Ευαγγελισμού της Θεοτόκου είναι γυναικείο μοναστήρι στο όρος των Αμώμων Αττικής. Βρίσκεται στην περιοχή της Ξυλοκέριζας ανατολικά του Πεντελικού Όρους. Η παλαιά μονή που καταστράφηκε και ήταν στην ίδια τοποθεσία ήταν ανδρική και λειτουργούσε από τον 10ο αιώνα. Εκείνο τον αιώνα μετρώνται πολλά ασκητήρια σ' εκείνο το "βουνό των καθαρών". Το μοναστήρι γιορτάζει στις 3 Ιανουαρίου την ημέρα εύρεσης των λειψάνων του Αγίου Εφραίμ, στις 25 Μαρτίου τον Ευαγγελισμό και στις 5 Μαΐου την ημέρα του τελευταίου μαρτυρίου του Αγίου. 

Η μονή ανήκει στην Ιερά Μητρόπολη Κηφισίας, Αμαρουσίου, Ωρωπού και Μαραθώνος, ενώ στην αυλή της υπάρχει και ο τάφος του Φώτη Κόντογλου (20ός αιώνας) . Ηγουμένη είναι η μοναχή Θεοδοσία.

## Ιστορικό
Λειτουργούσε ήδη από το 1576 όταν αντικανονικά πήρε την ονομασία "Αγία Παρασκευή". Ως "Γενέσιον της Θεοτόκου" και "Πατριαρχική Σταυροπηγιακή Μονή" φέρεται να υπάρχει καταγεγραμμένη η μονή στο Πατριαρχικό Σιγίλλιο της 10ης Μαΐου 1611 του τότε Οικουμενικού Πατριάρχη Νεόφυτου. Τούτο το χειρόγραφο υπάρχει στην Εθνική Βιβλιοθήκη Αθηνών. 

Το 1945 ανακατασκευάστηκε από την ηγουμένη μοναχή Μακαρία Δεσύπρη ως "Γενέσιον την Θεοτόκου", στις 3 Ιανουαρίου 1950 βρέθηκε το σκήνωμα του Αγίου Εφραίμ από την ίδια, ενώ το 1975 με υπουργική απόφαση πήρε την ονομασία "Ευαγγελισμός της Θεοτόκου", όπως ήταν δηλαδή αρχικά και αξίζει να σημειωθεί πως σύμφωνα με πηγές αποκαλύφθηκε σε αυτήν θαυματουργικά το όνομα. 

* To 1945 η μοναχή Μακαρία βρέθηκε στα ερείπια της παλαιάς μονής του Ευαγγελισμού και έχτισε εκεί το κελάκι της. Λέγεται ότι αυτό έγινε μετά από θεία φώτιση, όπως και το γεγονός ότι άρχισε να καθαρίζει το ναό για να τον ξανά φτιάξει. 
* Οι πιο πολλές εικονογραφήσεις είναι δωρεές και αφιερώματα. 
* Η λεγόμενη "φορητή εικόνα του Αγίου Εφραίμ" που βρίσκεται αριστερά της εισόδου του ναού είναι έργο του Φώτη Κόντογλου, το οποίο δεν πρόλαβε να τελειώσει.

* Το 1950 βρέθηκαν τα λείψανα του Αγίου όπου από το θάνατό του συμπληρώθηκαν 524 χρόνια. 

## Δείτε επίσης
* Άγιος Εφραίμ ο νεομάρτυρας


## Παραπομπές


## Εξωτερικοί σύνδεσμοι
* https://www.youtube.com/watch?v=4IBrO7fhlIw
* https://www.youtube.com/watch?v=DNsu-QAbLDc

Εφραιμ
Υβέτ Γουίλιαμς

Η Υβέτ Γουίνιφρεντ Γουίλιαμς (Yvette Winifred Corlett, 25 Απριλίου 1929 – 13 Απριλίου 2019) ήταν Νεοζηλανδή αθλήτρια στίβου, η οποία υπήρξε η πρώτη αθλήτρια της χώρας της που κέρδισε χρυσό μετάλλιο στους Ολυμπιακούς Αγώνες και κατέχει το παγκόσμιο ρεκόρ στο άλμα εις μήκος γυναικών. Η Γούιλιαμς ονομάστηκε "αθλήτρια του αιώνα" με αφορμή τα 100 χρόνια της αθλητικής επιτροπής της Νέας Ζηλανδίας, το 1987.

## Παραπομπές


## Εξωτερικοί σύνδεσμοι
* 

Κατηγορία:Νεοζηλανδοί αθλητές του στίβου
Εθνική Λιθουανίας U16 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U16 της Λιθουανίας** είναι το συγκρότημα που αντιπροσωπεύει τη χώρα της Λιθουανίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 16 ετών. Είναι επίσης γνωστή ως **Εθνική Λιθουανίας Κορασίδων**. Βρίσκεται υπό τη δικαιοδοσία της Λιθουανικής Ομοσπονδίας Καλαθοσφαίρισης (*Lietuvos Krepšinio Federacija, LKF*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U16 (Division A):
:Ακολουθούν οι τελικές θέσεις κατάταξης της Εθνικής Ομάδας της Λιθουανίας σε Ευρωπαϊκά Πρωταθλήματα U16 (Κορασίδων) επιπέδου Α:


; Πορεία σε Ευρωπαϊκά Πρωταθλήματα U16 (Division B):
:Ακολουθούν οι τελικές θέσεις κατάταξης της Εθνικής Ομάδας της Λιθουανίας σε Ευρωπαϊκά Πρωταθλήματα U16 (Κορασίδων) επιπέδου Β:


## Δείτε επίσης
* Εθνική Λιθουανίας (καλαθοσφαίριση γυναικών)
* Εθνική Λιθουανίας U20 (καλαθοσφαίριση γυναικών)
* Εθνική Λιθουανίας U19 (καλαθοσφαίριση γυναικών)
* Εθνική Λιθουανίας U18 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Lithuania, ιστορικό ανά έτος στον επίσημο ιστότοπο των αρχείων της FIBA. 
* Lietuvos Krepšinio Federacija, επίσημος ιστότοπος. 

Γυναικων U16
Πολ Γκρίνγκαρντ

Ο **Πωλ Γκρίνγκαρντ** (*Paul Greengard*, 11 Δεκεμβρίου 1925 – 13 Απριλίου 2019) ήταν Αμερικανός νευροεπιστήμονας, γνωστός για τις μελέτες του αναφορικά με τη μοριακή και κυτταρική λειτουργία των νευρώνων. Το 2000 τιμήθηκε, μαζί με τους Άρβιντ Κάρλσον και Έρικ Ρ. Κάντελ, με το Βραβείο Νόμπελ Φυσιολογίας και Ιατρικής «για τις ανακαλύψεις τους αναφορικά με τη μεταγωγή ερεθισμάτων στο νευρικό σύστημα».

Ο Γκρίνγκαρντ γεννήθηκε στη Νέα Υόρκη και ήταν γιος του κωμικού Μπέντζαμιν Γκρίνγκαρντ και της συζύγου του Περλ, το γένος Μάιστερ. Αδελφή του ήταν η επίσης ηθοποιός Αϊρήν Κέιν, που αργότερα έγινε γνωστή ως συγγραφέας με το ψευδώνυμο Κρις Τσέις. Η μητέρα τους πέθανε στη γέννα του Πωλ και ο πατέρας τους πραγματοποίησε δεύτερο γάμο το 1927.

Κατά τον Β΄ Παγκόσμιο Πόλεμο, ο Πωλ υπηρέτησε στο Ναυτικό ως τεχνικός ηλεκτρονικών αποσπασμένος στο Τεχνολογικό Ινστιτούτο Μασαχουσέτης, εργαζόμενος πάνω σε ένα σύστημα έγκαιρης προειδοποιήσεως κατά των Ιαπώνων καμικάζε. Μετά το τέλος του πολέμου σπούδασε στο Κολέγιο Χάμιλτον, στο Κλίντον (Νέα Υόρκη), από όπου αποφοίτησε το 1948 με πτυχίο φυσικομαθηματικών.

## Παραπομπές


>

Κατηγορία:Αμερικανοί νευροεπιστήμονες
Κατηγορία:Αμερικανοί νομπελίστες
Λυκαλώπηξ

thumb
Η ***Λυκαλώπηξ*** (*Lycalopex*) είναι γένος της οικογένειας των κυνιδών από τη Νότια Αμερική. Παρά την ονομασία του, δεν αφορά γνήσιες αλεπούδες, αλλά ένα μοναδικό γένος κυνιδών που σχετίζεται με λύκους και τσακάλια, το οποίο θυμίζει κάπως τις αλεπούδες λόγω της συγκλίνουσας εξέλιξης· γι' αυτό το γένος ονομάζεται επίσης ***Ψευδαλώπηξ***. Η νοτιοαμερικανική γκρίζα αλεπού, *Lycalopex griseus*, είναι το πιο συνηθισμένο είδος, και είναι γνωστό για τα μεγάλα του αυτιά.

Τα παλαιότερα γνωστά απολιθώματα που ανήκουν στο γένος ανακαλύφθηκαν στη Χιλή, και χρονολογούνται 2,0 έως 2,5 εκατομμύρια χρόνια πριν, στα μέσα έως τα τέλη του Πλειόκαινου.

## Παραπομπές


Κατηγορία:Κυνίδες
Άρενταλ Φότμπαλ

Η **Άρενταλ Φότμπαλ** (*Arendal Fotball)* είναι επαγγελματικός ποδοσφαιρικός σύλλογος που εδρεύει στο Άρενταλ της Νορβηγίας. Συμμετέχει στη 2η κατηγορία, η οποία είναι η τρίτη βαθμίδα στο ποδόσφαιρο της χώρας.

## Ιστορία
Ιδρύθηκε στις 27 Σεπτεμβρίου 2010 και άρχισε να συμμετέχει στην 3η κατηγορία Νορβηγίας. Στη δεύτερη σεζόν της, το 2012, η ομάδα κέρδισε την άνοδο στην 2η κατηγορία Νορβηγίας. Από το 2013 έως το 2016, αγωνίστηκε στην 2η κατηγορία και κέρδισε την άνοδο στην 1η κατηγορία, γνωστή ως OBOS-ligaen, το 2016.

## Παραπομπές

## Εξωτερικοί σύνδεσμοι

*    

Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 2010
Λεωφόρος Κέννεντυ

Η **Λεωφόρος Κέννεντυ** μπορεί να αναφέρεται σε:

* Λεωφόρος Κέννεντυ (Κωνσταντινούπολη), στην Κωνσταντινούπολη της Τουρκίας.
* Λεωφόρος Κέννεντυ (Τάμπα, Φλόριντα) (γνωστή και ως λεωφόρος Τζον Φ. Κέννεντυ), στην Τάμπα της Φλόριντας των Ηνωμένων Πολιτειών.
Γκονγκ Λιτζιάο

Η **Γκονγκ Λιτζιάο** (Κινέζικα: 巩立姣, γεννήθηκε 24 Ιανουαρίου 1989) είναι Κινέζα σφαιροβόλος, χρυσή Ολυμπιονίκης στην Ολυμπιάδα του Τόκιο.

## Καριέρα
Τερμάτισε 7η στον τελικό της σφαιροβολίας στο Παγκόσμιο Πρωτάθλημα Στίβου 2007. Στους Ολυμπιακούς Αγώνες 2008, ήταν αρχικά 5η, αλλά όταν οι Λευκορωσίδες αποκλείστηκαν από τη 2η και 3η θέση που είχαν, λόγω χρήση απαγορευμένων ουσιών, η Γκονγκ κατέκτησε το χάλκινο μετάλλιο.

Στο Παγκόσμιο Πρωτάθλημα Στίβου 2009 κατέκτησε την 3η θέση και το χάλκινο μετάλλιο, με νέο ατομικό ρεκόρ 19.89 μέτρων.

Στο Παγκόσμιο Πρωτάθλημα Στίβου 2011 κατέκτησε την 4η θέση με επίδοση 19.97 μέτρων.

Στους Ολυμπιακούς Αγώνες 2012 στο Λονδίνο με επίδοση 20.22 μέτρων, αρχικά κατέκτησε την 4η θέση, όμως αποκλείστηκαν η 1η (Λευκρωσίδα) και η 3η (Ρωσίδα), και έτσι η βρέθηκε στη δεύτερη θέση, πίσω από τη Βάλερι Άνταμς.

Στο Παγκόσμιο Πρωτάθλημα Στίβου 2013, κατέκτησε το χάλκινο μετάλλιο με βολή στα 19.95 μέτρα.

Στο Παγκόσμιο Πρωτάθλημα Στίβου 2015, δύο χρόνια μετά, κατέκτησε το αργυρό μετάλλιο στο αγώνισμα, πίσω από τη Κριστίνα Σβάνιτς, με βολή στα 20.30 μέτρα.

Στους Ολυμπιακούς Αγώνες 2016 τερμάτισε στην 4η θέση, μια ανάσα πίσω από τα μετάλλια.

Τον πρώτο της τίτλο σε μεγάλη διοργάνωση, τον κατέκτησε στο Παγκόσμιο Πρωτάθλημα Στίβου 2017, με βολή στα 19.94 μέτρα.

Κέρδισε και τους Ασιατικούς Αγώνες 2018 στη Τζακάρτα στη σφαιροβολία γυναικών.

## Ατομικά ρεκόρ

* Ανοικτός: 20,43 μ (2018)
* Κλειστός: 19,93 μ (2011)

## Παραπομπές


Κατηγορία:Κινέζες αθλήτριες του στίβου
Κατηγορία:Σφαιροβόλοι
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Κινέζοι Ολυμπιονίκες
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Νικητές Diamond League
Μουστακόπουλος

Ο **Μουστακόπουλος** ήταν Έλληνας σκοπευτής. Αγωνίστηκε στους Θερινούς Ολυμπιακούς Αγώνες του 1896 στην Αθήνα.

Συμμετείχε στο αγώνισμα του ελεύθερου τουφεκιού τριών στάσεων. Ο θέση και η βαθμολογία του στο αγώνισμα δεν είναι γνωστά, αν και δεν τερμάτισε στην πρώτη πεντάδα.

## Παραπομπές


Κατηγορία:Σκοπευτές στους Θερινούς Ολυμπιακούς Αγώνες 1896
Κατηγορία:Έλληνες σκοπευτές στους Θερινούς Ολυμπιακούς Αγώνες
Κατηγορία:Έλληνες αθλητές της σκοποβολής
Ίντρις Έλμπα

Ο **Ίντρις Έλμπα** (*Idris Elba*, 6 Σεπτεμβρίου 1972) είναι Άγγλος ηθοποιός, παραγωγός, σκηνοθέτης, μουσικός, DJ και ράπερ. Είναι γνωστός για την ερμηνεία πολύπλευρων ρόλων, συμπεριλαμβανομένων του Στρίντζερ Μπελ στη σειρά HBO, *[[The Wire]]*, του επιθεωρητή Τζον Λούθερ στη σειρά του BBC One, *Luther*, και του Νέλσον Μαντέλα στη βιογραφική ταινία *Μαντέλα: Ο Δρόμος προς την Ελευθερία* (2013). Έχει προταθεί τέσσερις φορές για Χρυσή Σφαίρα καλύτερου ηθοποιού σε μίνι σειρά ή τηλεταινία, κερδίζοντας τη μία, και ήταν υποψήφιος πέντε φορές για βραβείο Emmy.

## Παραπομπές


Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Κατηγορία:Βραβευμένοι με Χρυσή Σφαίρα
Κατηγορία:Ράπερ
Κατηγορία:Άγγλοι παραγωγοί ταινιών
Γκραν Πρι Ισπανίας 2019 (Φόρμουλα 1)

Το **Γκραν Πρι Ισπανίας 2019** είναι ο 5ος αγώνας στο Παγκόσμιο πρωτάθλημα Φόρμουλα 1 (2019) και διεξάγεται στην πίστα της Βαρκελώνης στην Ισπανία το τριήμερο 10-12 Μαΐου 2019.

## Πρόγραμμα τριημέρου

## Ελαστικά
Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή.

## Συμμετέχοντες και επιλεγμένα ελαστικά

Εδώ βλέπετε ποιοι οδηγοί θα συμμετάσχουν στον αγώνα και ποια ελαστικά έχουν διαλέξει για το τριήμερο.

## Ελεύθερα δοκιμαστικά

Στα πρώτα δοκιμαστικά της Παρασκευής, στις 10 Μαΐου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

Στα δεύτερα δοκιμαστικά της Παρασκευής, στις 10 Μαΐου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

Στα τρίτα δοκιμαστικά του Σαββάτου, στις 11 Μαΐου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 11 Μαΐου 2019 λίγες ώρες μετά το FP3. Την Pole Position κέρδισε ο Βαλτέρι Μπότας με τον Λιούις Χάμιλτον να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 12 Μαΐου 2019.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

### Βαθμολογίες μετά τον αγώνα

;Βαθμολογία οδηγών

;Βαθμολογία κατασκευαστών

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2019
Κατηγορία:Αθλητισμός στην Ισπανία
Ναζμιγιέ Μουσλού Μουρατλί

Η **Ναζμιγιέ Μουσλού Μουρατλί**, γνωστή και ως **Ναζμιγιέ Μουρατλί**, (γεννήθηκε ως **Ναζμιγιέ Μουσλού** στις 13 Ιουνίου 1979) είναι Τούρκισσα αθλήτρια της άρσης βαρών. Είναι η τρέχουσα κάτοχος του παγκόσμιου ρεκόρ στην κατηγορία των 40 κιλών, το οποίο κατορθώθηκε στους παραολυμπιακούς αγώνες του 2012 στο Λονδίνο, όπου κέρδισε το χρυσό μετάλλιο. Αγωνίζεται για την Κόνια Μεράμ Μπελεντιγιεσπόρ.

## Πρώτα χρόνια
Η Ναζμιγιέ Μουσλού γεννήθηκε στο Ικόνιο το 1979. Ήταν παραπληγική και εξαρτιόταν από αναπηρικό καροτσάκι. Ολοκλήρωσε την πρωτοβάθμια εκπαίδευση στη γενέτειρα της.

Ξεκίνησε να ασχολείται με την άρση βαρών μέσω μιας φιλής, που επέμενε να έρχεται μαζί της στις προπονήσεις. Στην αρχή εγκατέλειψε τις προπονήσεις επειδή ήταν πολύ δύσκολο για εκείνη. Ωστόσο, η μητέρα και αργότερα ο πατέρας της την έπεισαν να συνεχίσει τις προπονητικές δραστηριότητες.

## Ιστορικό καριέρας
Όταν ξαναμπήκε στις προπονήσεις άρσης βαρών, μετά από τρεις μήνες εντάχθηκε στην εθνική ομάδα και συμμετείχε στο ευρωπαϊκό πρωτάθλημα που διεξήχθη στη Πορτογαλία χωρίς να το ξέρει η οικογένεια της αλλά ούτε και η ίδια στην αρχή. Στο διεθνές ντεμπούτο της, κέρδισε το χάλκινο μετάλλιο.

Η Μουρατλί ήταν εθνική πρωταθλήτρια το 2005 και το 2006. Στα ευρωπαϊκά πρωταθλήματα, κέρδισε ένα χάλκινο μετάλλιο το 2005 και ένα χρυσό μετάλλιο το 2007.

Στους παραολυμπιακούς του 2008 στο Πεκίνο της Κίνας, η Μουρατλί τερμάτισε τέταρτη. Στους παραολυμπιακούς του 2012 στο Λονδίνο, έσπασε το δικό της παγκόσμιο ρεκόρ σηκώνοντας 109.0 κιλά και κέρδισε το χρυσό μετάλλιο. Στους παραολυμπιακούς αγώνες του 2016 στο Ρίο ντε Τζανέιρο, σήκωσε 104.0 κιλά στην κατηγορία των 41 κιλών, κέρδισε το χρυσό μετάλλιο και έσπασε το προηγούμενο παγκόσμιο ρεκόρ. Έγινε ο πρώτος τούρκος αθλητής που κέρδισε χρυσό μετάλλιο σε δύο παραολυμπιακούς αγώνες.

## Παραπομπές

Κατηγορία:Τούρκοι αθλητές
Κατηγορία:Αθλητές της άρσης βαρών
Παρασκευή και 13 (ταινία)

Ως **Παρασκευή και 13** αναφέρονται οι παρακάτω ταινίες:

* Παρασκευή και 13 (ταινία, 1980), αμερικάνικη ταινία του 1980.
* Παρασκευή και 13 (ταινία, 2009), αμερικάνικη ταινία του 2009.
Ράοβικ

Το **Ράοβιτς** (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 213 κατοίκους.

Οι εθνοτικές ομάδες του χωριού περιλαμβάνουν:

*Αλβανοί 213

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Ουανγκάρι Μαατάι

Η Ουανγκάρι Μούτα Μαατάι (*Wangarĩ Muta Maathai***,** 1 Απριλίου 1940 – 25 Σεπτεμβρίου 2011) ήταν Κενυάτισσα πολιτική ακτιβίστρια, φεμινίστρια και μάχιμη περιβαλλοντολόγος παγκοσμίου φήμης και η πρώτη Αφρικανή γυναίκα που τιμήθηκε με το βραβείο Νόμπελ Ειρήνης, το 2004. Έκανε τις σπουδές της στις ΗΠΑ και στο Ναϊρόμπι, στη Κένυα. Πέθανε από καρκίνο την Κυριακή, 25 Σεπτεμβρίου 2011.

## Παραπομπές


## Εξωτερικοί σύνδεσμοι
* 

Κατηγορία:Βραβευμένοι με Νόμπελ Ειρήνης
Κατηγορία:Κενυάτες
Κατηγορία:Περιβαλλοντολόγοι
Κατηγορία:Ακτιβιστές
Χένινγκ Μάνκελ

Ο **Χένινγκ Μάνκελ** (*Henning Georg Mankell*, 3 Φεβρουαρίου 1948 - 5 Οκτωβρίου 2015) ήταν Σουηδός συγγραφέας αστυνομικών μυθιστορημάτων, παιδικών βιβλίων και θεατρικών έργων και είναι γνωστός για την αστυνομική σειρά βιβλίων μυστηρίου που έγραψε με πρωταγωνιστή τον επιθεωρητή Κουρτ Βαλάντερ. Έγραψε, επίσης, έναν σημαντικό αριθμό θεατρικών έργων και σεναρίων για την τηλεόραση.

Υπήρξε ακτιβιστής. Μέσω των βιβλίων και των θεατρικών του έργων, ασκούσε κοινωνική κριτική για ζητήματα ανισότητας στη σουηδική κοινωνία. Ο Μάνκελ μοίραζε τον χρόνο του μεταξύ Σουηδίας και χωρών της Αφρικής, κυρίως της Μοζαμβίκης. Έκανε σημαντικές δωρεές σε φιλανθρωπικούς οργανισμούς που δρούσαν κυρίως στην Αφρική.

Τον Ιανουάριο του 2014, ο Μάνκελ διαγνώσθηκε με καρκίνο του πνεύμονα και καρκίνο του οισοφάγου . Τον Μάιο του 2014 ανακοίνωσε ότι η θεραπεία λειτούργησε και ένιωθε καλύτερα. Εμπνεόμενος από τη σύζυγό του Εύα, έγραψε μια σειρά άρθρων για την εμπειρία του με τον καρκίνο, ενώ τόνισε τη σημασία της έρευνας για την καταπολέμηση του καρκίνου στο Νοσοκομειακό Πανεπιστήμιο Σαλγκρένσκα. Στις 5 Οκτωβρίου 2015, ο Μάνκελ πέθανε στην ηλικία των 67 ετών, σχεδόν δυο χρόνια αφότου διαγνώσθηκε με καρκίνο.



## Εργογραφία στα Ελληνικά

* Η κωμωδία της παιδικής ηλικίας (*Comédia infantil*), μτφ. Μαρία Αγγελίδου, εκδ. Ψυχογιός (1999), ISBN 978-960-274-320-1
* Εκτελεστές δίχως πρόσωπο (*Mördare utan ansikte*), μτφ. Λύο Καλαβυρνάς, εκδ. Ψυχογιός (2002), ISBN 978-960-274-596-0
* Τα σκυλιά της Ρίγα (*Hundarna i Riga*), μτφ. Λύο Καλαβυρνάς, εκδ. Ψυχογιός (2002), ISBN 978-960-274-660-8
* Εντολές θανάτου (*Villospår*), μτφ. Λύο Καλαβυρνάς, εκδ. Ψυχογιός (2004), ISBN 978-960-274-792-6
* Η πέμπτη γυναίκα (*Den femte kvinnan*), μτφ. Λύο Καλαβυρνάς, εκδ. Ψυχογιός (2005), ISBN 978-960-274-829-9
* Ένα βήμα πίσω (*Steget efter*), μτφ. Λύο Καλαβυρνάς, εκδ. Ψυχογιός (2008), ISBN 978-960-453-320-6
* Firewall (*Brandvägg*), μτφ. Λύο Καλαβυρνάς, εκδ. Ψυχογιός (2009), ISBN 978-960-453-558-3
* Πριν πέσει η παγωνιά (*Innan frosten*), μτφ. Λύο Καλαβυρνάς, εκδ. Ψυχογιός (2010), ISBN 978-960-453-747-1
* Ματωμένα ίχνη (*Kennedys hjärna*), μτφ. Βασιλική Κνήτου, εκδ. Ψυχογιός (2011), ISBN 978-960-496-017-0
* Ο άνθρωπος από το Πεκίνο (*Kinesen*), μτφ. Γιώργος Μπαρουξής, εκδ. Ψυχογιός (2012), ISBN 978-960-496-560-1
* Το φθινόπωρο του Κουρτ Βαλάντερ (*Den orolige mannen*), μτφ. Λύο Καλαβυρνάς, εκδ. Ψυχογιός (2013), ISBN 978-960-496-537-3
* Ο κόσμος του Κουρτ Βαλάντερ (*Handen*), μτφ. Γρηγόρης Ν. Κονδύλης, εκδ. Ψυχογιός (2014), ISBN 978-618-01-0533-9



## Παραπομπές


Κατηγορία:Σουηδοί λογοτέχνες
Κατηγορία:Συγγραφείς αστυνομικής λογοτεχνίας
Σταθμός παραγωγής ηλεκτρικής ενέργειας του Ελεκτρέναϊ

Ο **Σταθμός παραγωγής ηλεκτρικής ενέργειας του Ελεκτρέναϊ**‎ () είναι σταθμός παραγωγής ηλεκτρικής ενέργειας με ισχύ 1.800 μεγκαβάτ, κοντά στο Ελεκτρέναϊ της Λιθουανίας, το οποίο βρίσκεται περίπου 50 χιλιόμετρα δυτικά της λιθουανικής πρωτεύουσας Βίλνιους. Το εργοστάσιο ανήκει στην Λιέτουβος Ελεκτρινέ (Lietuvos Elektrinė), μια θυγατρική της Lietuvos Energija.

## Παραπομπές


Κατηγορία:Οικονομία της Λιθουανίας
Βρυσερά

Τα **Βρυσερά** (Greeklish: Vrisera) είναι χωριό του νομού Αργυροκάστρου στην Βόρειο Ήπειρο. Ήταν έδρα της Επαρχίας Άνω Δρόπολης Βορείου Ηπείρου. Το 2015 έγινε μέρος του δήμου Δρόπολης αφού η ΒορειοΗπειρωτική κυβέρνηση συγχώνευσε τις Επαρχίες σε Δήμους.

Φέρει το όνομά του από τον υψηλό υδροφόρο ορίζοντα, κάτι που κάνει εύκολη τη δημιουργία πηγαδιού (βρύσες). Ο πληθυντικός ουδέτερου γένους δηλώνει το επίθετο των χωραφιών και κατ' επέκταση του μέρους, δηλαδή τα βρυσερά χωράφια.

Οι πρώτοι κάτοικοι ήταν έμποροι από το χωριό Πέπελη, που έφτιαξαν εκεί εμπορικά καταστήματα, κατά το διάστημα ανάμεσα στους δύο παγκόσμιους πολέμους. Κατά συνέπεια ήταν τμήμα της Πέπελης,από την οποία αποχωρίστηκε. Λόγω της εμπορικότητας του σημείου δημιουργήθηκε σύντομα εμπόριο και διοίκηση.

Το 1993 κατοικούταν αποκλειστικά από 311 Έλληνες.

## Παραπομπές


Κατηγορία:Χωριά του νομού Αργυροκάστρου
Κατηγορία:Βόρεια Ήπειρος
Α.Σ. Ολυμπιακός Ζαχάρως

Ο **Αθλητικός Σύλλογος Ολυμπιακός Ζαχάρως** είναι αθλητικό σωματείο με έδρα τη Ζαχάρω της Ηλείας και διαθέτει τμήματα ποδοσφαίρου, ενώ στο παρελθόν διέθετε τμήμα καλαθοσφαίρισης και τμήμα στίβου, αμφότερα ανενεργά σήμερα. Επίσημο έτος ίδρυσης του συλλόγου είναι το 1932. 
 
Ο Ολυμπιακός Ζαχάρως αποτελούσε πάντα μια υπολογίσιμη δύναμη για το τοπικό ποδόσφαιρο της Ηλείας. Το σωματείο τα τελευταία χρόνια είχε κάποιες δύσκολες στιγμές και το 2013 διαλύθηκε, για να επαναλειτουργήσει το 2014 με νέο όνομα, ως "Νέος Ολυμπιακός Ζαχάρως".

## Ιστορία
Ο Ολυμπιακός από την επίσημη ίδρυσή του το 1932 ανήκε στην δικαιοδοσία της Ε.Π.Σ. Πατρών όπου ανήκαν όλα τα αθλητικά σωματεία, τότε, του Νομού Ηλείας. Δεν αγωνίστηκε ποτέ σε κάποια διοργάνωση της ΕΠΣ Πατρών, παρόλο που είχε το δικαίωμα, πιθανότατα λόγω της αδυναμίας για μετακινήσεις και ως το 1969 που ιδρύθηκε η ΕΠΣ Ηλείας έδινε μόνο φιλικά παιχνίδια.

Με την ίδρυση της ΕΠΣ Ηλείας συμμετείχε στο πρώτο πρωτάθλημα Γ΄ κατηγορίας όπου τερμάτισε τρίτος στον Α΄όμιλο, πρωταθλήτρια την επόμενη περίοδο. Πρώτη φορά στην Α΄κατηγορία αγωνίστηκε την περίοδο 1973-74. Την περίοδο 2000-01 γνώρισε την μεγαλύτερη επιτυχία του, στέφθηκε πρωταθλητής Ηλείας, την περίοδο 2002-03 θα συμμετάσχει στον 9ο όμιλο του πρωταθλήματος της Δ εθνικής, όπου θα τερματίσει 15ος (στην τελευταία θέση) με 28 βαθμούς (29 τέρματα υπέρ 66 κατά) και θα υποβιβασθεί.

## Παραπομπές


## Εξωτερικοί σύνδεσμοι
* Ολυμπιακός Ζαχάρως

Κατηγορία:Αθλητικοί σύλλογοι Ηλείας
Κατηγορία:Ιδρύσεις αθλητικών συλλόγων το 1932
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1932
Γεωργιανή Εθνική Ακαδημία Επιστημών

Η **Γεωργιανή Εθνική Ακαδημία Επιστημών** () είναι η εθνική ακαδημία της Γεωργίας και η έδρα της βρίσκεται στην Τιφλίδα. Αποστολή του ιδρύματος είναι να συντονίζει την επιστημονική έρευνα στη Γεωργία και να προάγει τις σχέσεις με τις ακαδημίες και τα επιστημονικά κέντρα των ξένων χωρών. Ιδρύθηκε το Φεβρουάριο του 1941, και μέχρι το Νοέμβριο του 1990 ήταν γνωστή ως ΣΣΔ Γεωργιανή Ακαδημία Επιστημών.

## Ιστορία
Η Γεωργιανή Εθνική Ακαδημία Επιστημών ιδρύθηκε το Φεβρουάριο του 1941 στην Τιφλίδα. Οι ιδρυτές Ακαδημαϊκοί της Ακαδημίας ήταν ο γλωσσολόγος Γκιόργκι Ακβλεντιάνι, ο φυσιολόγος Ιβάν Μπεριτασβίλι, ο Άρνολντ Τσικομπάβα (Ιβηροκαυκάσιες γλώσσες), ο καλλιτέχνης Τζιόρτζι Τσουμπινασβίλι, ο Ιστορικός Σίμων Τζανάσια, ο γεωλόγος Αλεξάντερ Τζανελίτζε, ο φιλόλογος Κορνέλι Κεκελίτζε, ο βοτανολόγος Νίκο Κετσκοβέλι, ο Ταράσι Κβαρατσκέλια (υποτροπικές καλλιέργειες), ο Νίκο Μουσκελισβίλι (μαθηματικά, μηχανική, πρώτος Πρόεδρος της Ακαδημίας), ο μαθηματικός Ιλία Βέκουα (2ος Πρόεδρος της Ακαδημίας), ο γλωσσολόγος Ακάκι Σανίτζε, ο ορυκτολόγος Αλεξάντερ Τβαλτσρελίντζε, ο ψυχολόγος Ντιμίτρι Ουζνάντζε, ο δομικός μηχανικός Κίριακ Ζάβριεβ και ο ζωολόγος Φίλιπ Ζάιτσεβ.

Άλλα αξιόλογα μέλη της Ακαδημίας ήταν ο ιστορικός Εκβτίμε Τακαισβίλι, ο φιλόσοφος Σάλβα Νουτσουμπίτζε, ο ανατολικολόγος Τζιόρτζι Τσερετέλι, ο κλασικός φιλόλογος Σίμων Καυκχισβίλι, ο λογοτέχνης Κονσταντίν Γκαμσακούρντια, ο ιστορικός Τζιόρτζι Μελικισβίλι, ο ιστορικός Νικολοζ Μπερνζενισβίλι, ο φυσικός Ρεβαζ Ντογκονάτζε, ο ανθρωπολόγος Μαλκάζ Αμπντουσελισβίλι, ο παλαιοβιολόγος Γκουραμ Μτσεντλίντζε και ο αρχαιολόγος Λεβάν Τσιλασβίλι.

## Μέλη
Επί του παρόντος, στα μέλη της Ακαδημίας περιλαμβάνονται οι γνωστοί επιστήμονες: ο γλωσσολόγος Ταμάζ Γκαμκρελίντζε, ο ιστορικός Ντέιβιντ Μουσκελισβίλι, ο μαθηματικός Ρεβάζ Γκαμκρελίντζε, ο ιατρός Σίμων Κχετσινασβίλι, ο βοτανολόγος Τζορτζ Νακχουτρισβίλι, ο οικονομολόγος Βλάντιμερ Παπάβα, ο παλαιοανθρωπολόγος Ντέιβιντ Λορντκιπανίτζε, κ.α..

Πρόεδροι της γεωργιανής Εθνικής Ακαδημίας Επιστημών έχουν διετελέσει οι: Νίκο Μουσκελισβίλι (1941-1972), Ιλία Βέκουα (1972-1977), Ευγένιος Κχαράντζε (1977-1986), Άλμπερτ Ταβκελίντζε (1986-2005), και Ταμάζ Β. Γκαμκρελίντζε (2005-2013). Από τον Φεβρουάριο του 2013 Πρόεδρος της Ακαδημίας είναι ο Ακαδημαϊκός Τζιόρτζι Κβεσιτάντζε.

Οι Γεωργιανές επιστημονικές σχολές των μαθηματικών, της φυσικής, της ψυχολογίας, της φιλοσοφίας, της φυσιολογίας, της βοτανικής, των ανατολιτικών σπουδών, της γλωσσολογίας, της ιστορίας, της αρχαιολογίας, της εθνογραφίας και της παλαιοβιολογίας έχουν κερδίσει την παγκόσμια αναγνώριση.

Η Ακαδημία είναι Εθνικός Επιστημονικός Συνεργάτης του Διεθνούς Συμβουλίου Επιστημών (ICSU, Γαλλία). 

## Αναφορές

 
Κατηγορία:Επιστήμες και τεχνολογία στη Σοβιετική Ένωση
Κατηγορία:Ακαδημίες επιστημών
Κατηγορία:Τιφλίδα
Στρώμα του όζοντος

Το **στρώμα του όζοντος** είναι μια περιοχή της στρατόσφαιρας της Γης που απορροφά το μεγαλύτερο μέρος της υπεριώδους ακτινοβολίας του Ήλιου. Περιέχει υψηλή συγκέντρωση όζοντος (Ο3), μεγαλύτερη σε σχέση με άλλα μέρη της ατμόσφαιρας, αν και είναι σχετικά μικρή σε σχέση με τη συγκέντρωση άλλων αερίων της στρατόσφαιρας. Η στιβάδα του όζοντος περιέχει λιγότερα από 10 μέρη ανά εκατομμύριο όζον, ενώ η μέση συγκέντρωση όζοντος συνολικά στην ατμόσφαιρα της Γης είναι περίπου 0,3 μέρη ανά εκατομμύριο. Η στιβάδα του όζοντος βρίσκεται κυρίως στο κατώτερο τμήμα της στρατόσφαιρας, από περίπου τα 15 έως τα 35 χιλιόμετρα πάνω από τη Γη, αν και το πάχος της ποικίλλει εποχιακά και ανά περιοχή.
Τα τελευταία χρόνια έχει δημιουργηθεί η τρύπα του όζοντος η οποία είναι επιβλαβής για τη Γη και την ανθρώπινη υγεία. Η τρύπα δημιουργήθηκε λόγω της υπερβολικής χρήσης χημικών ουσιών που αποδυναμώνουν το στρώμα και του ψεκασμού του ουρανού.

## Παραπομπές


Κατηγορία:Ακτινοβολία
Τουρμπάνι

μικρογραφία|Άντρας Σιχ φοράει τουρμπάνι, Απρίλιος 2012
[δεξιά|μικρογραφία|285x285εσ|Ο [Χαρτζίτ Σινγκ Σατζάν, Υπουργός Εθνικής Αμύνης του Καναδά, φοράει τουρμπάνι των Σιχ. Το τουρμπάνι είναι ένα από τα σημαντικότερα σύμβολα της κοινότητας των Σιχ. ]]
Το **τουρμπάνι** (από το περσικό: دولبند‌, *ντουλμπάντ*) είναι μια λωρίδα λεπτού υφάσματος που τυλίγουν κάποιοι μουσουλμάνοι γύρω από το κεφάλι τους. Περιέχει διάφορες παραλλαγές και το φορούν άτομα από διάφορους πολιτισμούς. Το τουρμπάνι φοριέται σε πολλούς πολιτισμούς στην Ινδική υποήπειρο, την Νοτιοανατολική Ασία, την Αραβική Χερσόνησο, τη Μέση Ανατολή, τη Κεντρική Ασία, τη Βόρεια Αφρική και το Κέρας της Αφρικής. Είναι προϊσλαμικής προέλευσης, και με την έλευση του Ισλάμ έγινε πολύ σημαντικό και για την ιστορία της Ανατολής. Το τουρμπάνι αποτελείται από ένα ή περισσότερα μακριά υφάσματα, σύμφωνα με μια ειδική μέθοδο δένεται στο κεφάλι ή φοριέται κάτω από ένα καπέλο ή φέσι.

Οι Σιχ συμπεριλαμβάνουν τα τουρμπάνια στην ενδυμασία τους, ενώ είναι δημοφιλές και στις γυναίκες. Το τουρμπάνι χρησιμοποιείται και για θρησκευτικούς σκοπούς, όπως οι Σιίτες, οι οποίοι θεωρούν ότι το να φέρει κάποιος τουρμπάνι είναι *Σούνα Μου'ακάντα* (επιβεβαιωμένη παράδοση).

Το τουρμπάνι είναι μέρος της παραδοσιακής ενδυμασίας των μελετητών του σιχισμού. Επίσης, συχνά φορούσαν τουρμπάνια ευγενείς ανεξαρτήτως θρησκείας. Μερικές φορές χρησιμοποιούνται για τη προστασία των μαλλιών ή ως κάλυμμα για το κεφάλι των γυναικών που βρίσκονται σε θεραπείες για τον καρκίνο.

## Παραπομπές


Κατηγορία:Παραδοσιακές φορεσιές
Φρίκες Ιθάκης

Οι **Φρίκες** είναι ένας οικισμός  στην Ιθάκη. Διοικητικά ανήκει στον δήμο Ιθάκης του νομού Κεφαλληνίας.  Σύμφωνα με την απογραφή του 2011, έχει 94 κατοίκους.

## Πληθυσμός

## Παραπομπές





Κατηγορία:Χωριά της Ιθάκης
Κατηγορία:Χωριά της περιφερειακής ενότητας Κεφαλληνίας
Μιχάλης Σαράντης

Ο **Μιχάλης Σαράντης** (Αθήνα, 23 Αυγούστου 1985) είναι Έλληνας ηθοποιός, απόφοιτος της Δραματικής Σχολής του Θεάτρου Τέχνης Καρόλου Κουν. 

Το 2015 τιμήθηκε με το θεατρικό Βραβείο Χορν για την ερμηνεία του Νότη Σερδάρη στη *[[Φλαντρώ]]* του Παντελή Χορν και του αγγελιοφόρου στον *[[Ιππόλυτος (τραγωδία)|Ιππόλυτο]]* του Ευριπίδη.

Τηλεοπτικά έχει εμφανιστεί σε διάφορα επεισόδια των σειρών *[[10η εντολή]]* και *[[Ου φονεύσεις (τηλεοπτική σειρά)|Ου φονεύσεις]]*. Στον κινηματογράφο έχει παίξει σε ταινίες του Σταύρου Τσιώλη, του Βασίλη Κεχαγιά, του Δημήτρη Μπαβέλλα και του Ζαχαρία Μαυροειδή.

## Προσωπική ζωή
Από το 2018 είναι ζευγάρι με την ηθοποιό Μαίρη Μηνά. Στις 21 Σεπτεμβρίου 2022 απέκτησαν το πρώτο τους παιδί, μία κόρη, την Βασιλική-Γλυκερία.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Βραβευμένοι με Χορν
Άγιος Ιωάννης Ιθάκης

Ο **Άγιος Ιωάννης** είναι οικισμός της Ιθάκης. Διοικητικά υπάγεται στην τοπική κοινότητα Λεύκης, του δήμου Ιθάκης, της περιφερειακής ενότητας Ιθάκης, στην περιφέρεια Ιονίων Νήσων, σύμφωνα με το πρόγραμμα *Καλλικράτης*.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ιθάκης του νομού Κεφαλληνίας, στο γεωγραφικό διαμέρισμα Ιονίων Νήσων.
## Γεωγραφία
Ο Άγιος Ιωάννης είναι πεδινός οικισμός της κεντρικής Ιθάκης. Βρίσκεται λίγο βορειότερα από το στενότερο τμήμα του νησιού, προς την πλευρά της Κεφαλονιάς, στους νότιους πρόποδες του Νηρίτου και σε μέσο σταθμικό υψόμετρο 53. Απέχει 12 χλμ. περίπου ΒΔ. από το Βαθύ.
## Πληθυσμός

## Διοικητικές μεταβολές
Ο οικισμός αναγνωρίστηκε το 1866 και προσαρτήθηκε στον δήμο Πολυκτορίων του νομού Κεφαλληνίας. Το 1899 εντάχθηκε στον νομό Λευκάδος, το 1909 στον νομό Κεφαλληνίας και το 1946 πάλι στον νομό Λευκάδος. Το 1952 υπήχθη οριστικά στον νομό Κεφαλληνίας. Με το ΦΕΚ 244Α – 04/12/1997 αποσπάστηκε από την κοινότητα Λεύκης και προσαρτήθηκε στον δήμο Ιθάκης.
## Αξιοθέατα
*Η «Ελιά του Οδυσσέα», στην άκρη του οικισμού, ένα πολύ γέρικο ελαιόδεντρο με περίμετρο 18 μέτρα, περίπου 
*Η εκκλησία του Αγίου Διονυσίου στο κέντρο του οικισμού
*Οι παραλίες «Κουτούπι», «Κομνηνού Άμμος», «Άσπρος Γιαλός», «Κέδρος» και «»Βρύση», από τις γνωστότερες στην Ιθάκη.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Κεφαλονιά-Ιθάκη 1:70.000)
*eetaa.gr
## Εξωτερικοί σύνδεσμοι
*https://www.ithaca.gr/archiki/pou-tha-minete/xoria/agios-ioannis-village-gr/

Κατηγορία:Χωριά της Ιθάκης
Κατηγορία:Χωριά της περιφερειακής ενότητας Κεφαλληνίας
Εξωγή Ιθάκης

Η **Εξωγή** (και *Εξωή* στην τοπική διάλεκτο) είναι οικισμός στην Ιθάκη της περιφέρειας Ιονίων Νήσων. Σύμφωνα με την απογραφή του 2011, ο πληθυσμός της ανέρχεται στους 25 κατοίκους.

## Γενικά και ιστορικά στοιχεία
Η Εξωγή βρίσκεται στο ΒΔ άκρο της Ιθάκης, αποτελώντας τον βορειότερο οικισμό του νησιού. Είναι κτισμένη πάνω σε λόφο, σε υψόμετρο 340 μέτρων και απέχει 22 χιλιόμετρα από το Βαθύ. Σχετικά με τη δημιουργία της, αναφέρεται ως κτισμένη στις αρχές του 16ου αιώνα από τους Βενετούς, ενώ παλαιότερα ήταν γνωστή και με την ονομασία Σταυρόνικο. Λόγω της τοποθεσίας του, υποστηρίζεται πως τα παλαιότερα χρόνια προσέφερε ασφάλεια έναντι πειρατικών επιδρομών. Μετά το δεύτερο μισό του 19ου αιώνα αρχίζει η σταδιακή μείωση του πληθυσμού της Εξωγής. Το 1928 διέθετε δημοτικό σχολείο και 354 κατοίκους, ωστόσο ο πληθυσμός του είχε ήδη υποστεί περαιτέρω μείωση λόγω μετανάστευσης προς την Αυστραλία και τη Νότια Αφρική.

Διοικητικά ανήκει στον δήμο Ιθάκης του νομού Κεφαλληνίας και αποτελεί το μοναδικό οικισμό του ομώνυμου δημοτικού διαμερίσματος.

Η κεντρική εκκλησία του χωριού είναι αφιερωμένη στην Αγία Μαρίνα και γιορτάζει στις 17 Ιουλίου. Άλλα αξιοθέατα είναι η εκκλησία του Αγίου Νικολάου και οι λεγόμενες «Πυραμίδες» στο κοιμητήριο του χωριού.

## Απογραφές πληθυσμού

## Παραπομπές


Κατηγορία:Χωριά της Ιθάκης
Κατηγορία:Χωριά της περιφερειακής ενότητας Κεφαλληνίας
Λεύκη Ιθάκης

Η **Λεύκη** είναι οικισμός στη νήσο Ιθάκη των Επτανήσων. Σύμφωνα με την απογραφή του 2011, ο πληθυσμός της ανέρχεται στους 35 κατοίκους.

## Γενικά και ιστορικά στοιχεία
Η Λεύκη είναι κτισμένη στη δυτική πλαγιά του όρους Νήριτου, κατά μήκος του δρόμου. Η ονομασία της προέρχεται από το ομώνυμο φυλλοβόλο δέντρο. Διοικητικά αποτελεί έδρα κοινότητας του δήμου Ιθάκης.

Σύμφωνα με την τοπική παράδοση η περιοχή αρχικά αποτελούσε άντρο πειρατών, ενώ ως οικισμός δημιουργήθηκε τον 16ο αιώνα από γεωργούς προερχόμενους από την Ανώγη. Υπολογίζεται πως στις αρχές του 20ού αιώνα διέθετε περίπου 100 οικίες. Κατά τη διάρκεια της Κατοχής, η απομονωμένη γεωγραφική θέση της Λεύκης αξιοποιήθηκε από δυνάμεις της Εθνικής Αντίστασης. Μεταπολεμικά η Λεύκη, όπως και ολόκληρη η Ιθάκη, υπέστη σοβαρό πλήγμα από τους σεισμούς του 1953.

Στη Λεύκη γεννήθηκε ο επί σειρά ετών δήμαρχος Ιθάκης, Νικόλαος Ευθ. Κολυβάς (1872-1971).

## Απογραφές πληθυσμού

## Παραπομπές


Κατηγορία:Χωριά της Ιθάκης
Κατηγορία:Χωριά της περιφερειακής ενότητας Κεφαλληνίας
Αλτρουισμός

[250px|μικρογραφία|Η [ελεημοσύνη, μια μορφή αλτρουισμού]]
Ο **αλτρουισμός** είναι η αρχή και η ηθική ευαισθησία για την ευτυχία άλλων ανθρώπων ή ζώων, με αποτέλεσμα μια ποιότητα ζωής, τόσο υλική όσο και πνευματική. Είναι μια παραδοσιακή αρετή σε πολλούς πολιτισμούς και μια βασική πτυχή διαφόρων θρησκευτικών παραδόσεων και κοσμοθεωριών, αν και η έννοια των «άλλων» προς τους οποίους θα πρέπει να απευθύνονται μπορεί να ποικίλει μεταξύ των πολιτισμών και των θρησκειών. Σε μια περίπτωση, ο αλτρουισμός μπορεί να γίνει συνώνυμο της ανιδιοτέλειας που είναι το αντίθετο του εγωισμού.

Η λέξη «αλτρουισμός» επινοήθηκε από τον γαλλικό φιλόσοφο Ογκίστ Κοντ στα γαλλικά. Προέρχεται από το ιταλικό altrui, το οποίο με τη σειρά του προέρχεται από το λατινικό alteri, που σημαίνει "άλλοι".

Ο όρος αλτρουισμός μπορεί επίσης να αναφέρεται σε ένα ηθικό δόγμα που ισχυρίζεται ότι τα άτομα είναι ηθικά υποχρεωμένα να ωφελούν τους άλλους. Χρησιμοποιείται με αυτήν την έννοια, όταν αντιπαρατίθεται του εγωισμού, όπου το άτομο επιδιώκει προσωπικό συμφέρον, συχνά ίσως και εις βάρος άλλων ατόμων. 

## Εξωτερικοί σύνδεσμοι
* 
* 

Κατηγορία:Αμυντικοί μηχανισμοί
Κατηγορία:Φιλανθρωπία
Κατηγορία:Κοινωνική φιλοσοφία
Κατηγορία:Διαπροσωπικές σχέσεις
Κατηγορία:Αρετή
Παλαιά Χώρα Εύβοιας

Η **Παλαιά Χώρα Καρύστου** ή **Παλαιά Χώρα Εύβοιας** είναι περιοχή του Δήμου Καρύστου. Βρίσκεται 2,5 χιλιόμετρα βόρεια της Καρύστου. Στην **Παλαιά Χώρα Εύβοιας** βρισκόταν η παλιά πόλη της Καρύστου πριν μεταφερθεί νοτιότερα. Έχει πληθυσμό 25 κατοίκους και υψόμετρο 175 μ. Έχει τον ίδιο ταχυδρομικό και τηλεφωνικό κώδικα με την Κάρυστο δηλαδή 340 01 για Τ.Κ. και 22240 για τηλεφωνικό κώδικα.

Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Αγκώνας Κεφαλονιάς

Ο **Αγκώνας** είναι χωριό της Κεφαλονιάς και έδρα ομώνυμης τοπικής κοινότητας, της δημοτικής ενότητας Αργοστολίου, του δήμου Αργοστολίου, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης* αλλά και τις μεταβολές μετά από αυτό το πρόγραμμα. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Πάλης του νομού Κεφαλληνίας, στο γεωγραφικό διαμέρισμα Επτανήσων. Η επίσημη ονομασία του οικισμού είναι *Αγκών*. 
## Γεωγραφία
Ο Αγκώνας βρίσκεται στο ΒΔ τμήμα του κυρίως κορμού της Κεφαλονιάς, κοντά στην ένωση με την χερσόνησο της Παλικής και δεσπόζει στον κόλπο του Μούρτου, σε υψόμετρο 280 μέτρα. Η ομώνυμη τοπική κοινότητα είναι χαρακτηρισμένη ως αγροτικός ορεινός οικισμός, με έκταση 6,749 χμ². Απέχει περίπου 20 χλμ. Β. του Αργοστολίου.  
## Πληθυσμός

## Αξιοθέατα
*Τα εντυπωσιακά υπεραιωνόβια πεύκα της περιοχής 
*Ο παλαιός μύλος («Παλιό Λιτρουβιό») με τις πέτρες για την παραγωγή λαδιού, στη νότια έξοδο του χωριού
*Η εκκλησία της Παναγίας, χτισμένη το 1777, με τέμπλο εικονογραφημένο από τον  Ανδρέα Σακβινάτσο
*Η προτομή του Γεράσιμου Λειβαδά (1789-1876), προδρόμου του Ριζοσπαστικού κινήματος στην Κεφαλονιά 
*Η εκκλησία και η παραλία της Αγίας Κυριακής στα 3 χιλιόμετρα βόρεια του χωριού 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD»
*Ελληνική Στατιστική Αρχή (ΕΣΑ)
*https://www.statistics.gr/el/2011-census-pop-hous 
*eetaa.gr
*https://buk.gr/el/

## Εξωτερικοί σύνδεσμοι
*https://ekefalonia.gr/%CE%BF-%CE%B1%CE%B3%CE%BA%CF%8E%CE%BD%CE%B1%CF%82-%CE%AD%CF%87%CE%B5%CE%B9-%CF%84%CE%B7-%CE%B4%CE%B9%CE%BA%CE%AE-%CF%84%CE%BF%CF%85-%CE%B9%CF%83%CF%84%CE%BF%CF%81%CE%AF%CE%B1/
*https://kefaloniamagazine.gr/apopsi/agkonas-oi-manades-toy-chorioy-moy/

Αγκωνας
Ζόλα Κεφαλονιάς

Τα **Ζόλα** είναι χωριό στην Κεφαλονιά και διοικητικά ανήκει στον Δήμο Αργοστολίου. Σύμφωνα με την απογραφή του 2011, έχει 106 κατοίκους.

## Πληθυσμός

## Παραπομπές




Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Μηνιά Κεφαλονιάς

Η **Μηνιά** είναι χωριό στην Κεφαλονιά. Διοικητικά ανήκει στον Δήμο Αργοστολίου. Σύμφωνα με την απογραφή του 2011, έχει 268 κατοίκους.

## Πληθυσμός

## Παραπομπές




Μηνια
Κατηγορία:Δήμος Κεφαλονιάς
Αγχιρόη της Θράκης

Στην ελληνική μυθολογία, η **Αγχιρόη** ήταν η σύζυγος του Σίθωνα, γιου του Άρη και η μητέρα δύο κορών, της Παλλήνης και της Ροίτειας, από τις οποίες δύο πόλεις έχουν πάρει τα ονόματά τους.  

## Σημειώσεις

Κατηγορία:Γυναίκες στην Ελληνική μυθολογία
Θεματική εβδομάδα

Η **Θεματική Εβδομάδα** αποτελούσε θεσμό της δευτεροβάθμιας εκπαίδευσης. Θεσπίστηκε με εγκύκλιο τον Δεκέμβριο του 2016 από το Υπουργείο Παιδείας. Σκοπός του θεσμού ήταν η ευαισθητοποίηση των μαθητών για διάφορα θέματα, τα οποία επιλέγονται από την εκάστοτε σχολική μονάδα, όπως η αγωγή υγείας, η κυκλοφοριακή αγωγή, οι έμφυλες ταυτότητες κ.α.

Η ημερομηνία επελέγετο ξεχωριστά για κάθε Γυμνάσιο. Καταργήθηκε τον Φεβρουάριο του 2020.

## Παραπομπές


Κατηγορία:Εκπαίδευση
Βραστό της Ίστρια

thumb|200px|right|Βραστό της Ίστρια
Το **Βραστό της  Ίστρια** ή **jota** (στα κροατικά: **Istarska jota**; στα σλοβένικα: **Jota**, στα ιταλικά: **Jota**) είναι ιδιαίτερα δημοφιλές πιάτο στην Ίστρια και σε μέρη της βορειοδυτικής Κροατίας, στα παράλια της Σλοβενίας και στις επαρχίες Γκορίτσια και Τεργέστης καθώς και σε ορισμένες περιοχές του βορειοανατολικού Φρίουλι, στη βορειοανατολική Ιταλία.

Το εν λόγω πιάτο έχει επιρροές τόσο από τη κουζίνα της Κεντρικής Ευρώπης όσο και από τη Μεσογειακή κουζίνα. Φτιάχνεται με φασόλια, ξινό λάχανο ή ραπάνι, πατάτες, μπέικον, χοιρινά παϊδάκια και σκόρδο. Μαγειρεύεται με ελαιόλαδο. Στη Σλοβενική Ίστρια τρώγεται συχνά μαζί με πολέντα.

## Εξωτερικοί σύνδεσμοι
*http://www.istrianet.org/istria/gastronomy/osteria/jota.htm

Κατηγορία:Σλοβενική κουζίνα
Κατηγορία:Κροατική κουζίνα
Κατηγορία:Ιταλική κουζίνα
Κατηγορία:Ίστρια
Η χρονιά με τα 13 φεγγάρια

***Η χρονιά με τα 13 φεγγάρια*** (πρωτότυπος τίτλος: ***In einem Jahr mit 13 Monden***) είναι δυτικογερμανική δραματική ταινία του 1978 σε σκηνοθεσία Ράινερ Βέρνερ Φασμπίντερ και με πρωταγωνιστή τον Φόλκερ Σπρένγκλερ. Η ταινία είναι μια απόκριση στην αυτοκτονία του εραστή του Φασμπίντερ εκείνη την εποχή, Άρμιν Μάιερ. Σε μια λίστα με το τοπ τεν των δικών του ταινιών, ο  Φασμπίντερ κατέταξε την ταινία στη δεύτερη θέση, μετά το *Να φοβάστε την αγία πουτάνα*.

## Πλοκή
Η ταινία αναφέρεται στους τελευταίους περίπου δύο μήνες της ζωής μιας τρανσέξουαλ, της Ελβίρα Βαϊσχάουπτ, η οποία δεν τα έχει βρει ούτε με τον εαυτό της ούτε με τους άλλους. Έγινε γυναίκα από έρωτα για έναν άντρα. Η αγάπη ήταν μονόπλευρη, όπως συμβαίνει συχνά στις ταινίες του Φασμπίντερ, και έτσι η Ελβίρα δεν βρίσκει την ευτυχία στην καινούρια ύπαρξή της. Επιδιώκει να βρει καταφύγιο σε άλλοτε έμπιστους ανθρώπους. Όταν συναντά μόνο την απόρριψη, τη γελοιοποίηση και την περιφρόνηση, η ζωή της τελειώνει τραγικά.

## Διανομή

## Παραπομπές


Κατηγορία:Γερμανικές ταινίες
Κατηγορία:Γερμανικές δραματικές ταινίες
Κατηγορία:Γερμανικές ταινίες συσχετιζόμενες με ΛΟΑΤ
Κατηγορία:Ταινίες από Δυτική Γερμανία
Κατηγορία:Γερμανόφωνες ταινίες
Κατηγορία:Ταινίες γυρισμένες στη Γερμανία
Κατηγορία:Ταινίες σε σκηνοθεσία Ράινερ Βέρνερ Φασμπίντερ
Κατηγορία:Ταινίες του 1978
Κατηγορία:Ταινίες με θέμα την αυτοκτονία